මහනුවර කටුගස්තොට ආදී ප්‍රදේශ කරා තොග වශයෙන් ගංජා බෙදාහැරීම කලක තිස්සේ සිට මහා පරිමාණයෙන් සිදු කළ බව කියන ජාවාරම් කරුවකු ගංජා කිලෝ හතක තොගයක් සමග කටුගස්තොට පොලිසිය මඟින් පෙරේදා (18) අත්අඩංගුවට ගෙන තිබේ.සැකකරු කිලෝ දෙකක ගංජා තොගයක් කටුගස්තොට ප්‍රදේශයට බෙදා හැරීම සඳහා පැමිණෙමින් සිටියදී කටුගස්තොට පොලිසියට ලද තොරතුරක් මත එම සැකකරු අදාළ ගංජා තොගය මගින් පොලිස් අත්අඩංගුවට ගෙන ඇත.අනතුරුව ඔහුගෙන් දීර්ඝ ලෙස සිදු කළ ප්‍රශ්න කිරීම් මත සැකකරු පදිංචි බිබිල අයිගල ප්‍රදේශයේ ඔහුගේ නිවසේ තිබී කිලෝ පහක් අඩංගු තවත් ගංජා පාර්සල් කිහිපයක් සොයාගෙන තිබේ.බිබිල සිට මහනුවර දක්වා පැමිණෙන මගී ප්‍රවාහන බස්රථ තුළ සැකකරු කලක් තිස්සේ සිට මෙලෙස මහනුවරට ගංජා රැගෙන විත් ඇති බවට පොලිසිය සැකකරන අතර එලෙස තොග වශයෙන් රැගෙන එන ගංජා පැකට් කැර අළෙවිය සඳහා කටුගස්තොට හා මහනුවර ප්‍රදේශයේ ජාවාරම් කරුවන්ට බෙදාහැරීමද සැකකරු විසින් සිදුකර ඇති බවට පොලිසිය සැකකරයි.සහකාර පොලිස් අධිකාරි උපාලි ජයසිංහ මහතාගේ මෙහෙයවීමෙන් කටුගස්තොට පොලිස් ස්ථානාධිපති ප්‍රධාන පොලිස් පරීක්ෂක එස්’ බී.